Administrativ inndeling i Ungarn

Den administrative inndelinga av Ungarn er stadfesta gjennom lov XCIII/2012 og regjeringsdekret 218/2012 med verknad frå 1. januar 2013 med nokre få seinare endringar.

Landet er delt inn i 19 fylke (vármegye) i tillegg til hovudstaden (főváros) Budapest. Dei 19 fylka er vidare delte inn i 174 distrikt (járás), medan Budapest er delt inn i 23 bydistrikt (kerület). Fram til 2013 var fylka delte inn i 173 underregionar (kistérség).

Innanfor kvart distrikt er busetnadene delt inn i fire typar:
byar med fylkesrettar er hovudseta i kvart fylke og nokre få andre byar
byar
store landsbyar
landsbyar

Statistiske regionar
Ungarn er òg delt inn i statistiske regionar (ungarsk statisztikai régió) utan administrative funksjonar. Sju regionar blei oppretta med grunnlag i lov 1996/XXI med seinare endringar i lov 1999/XCII. For statistiske føremål er regionane samla i tre storregionar på NUTS 1-nivå.

Merknader

 Referansar